**У С Т А В**

на

НЧ „Просвета 1922” с. Живково, общ. Ихтиман, обл. Софийска

Читалище „Просвета 1922” е основано на 12 март 1922 г. по инициатива на родолюбиви живковци. То е единствено по своя характер духовно средище по онова време в селото. Читалището има голям опит във формирането на нашата духовност и култура, пример за силата на националния творчески дух.

Историческата му заслуга за културната дейност на село Живково се определя от неговия принос в запазването и обогатяването на българския език, в зараждането на театралното и музикално изкуство, в създаването на библиотечното дело. Сега и в бъдеще чрез своята художествено-творческа и културно-просветна дейност ч-ще „Просвета 1922” ще участва и влияе за духовното обогатяване на селото и личността, за цялостното обновяване на обществото.

**Глава първа**

**Общи положения**

Чл. 1. Народно читалище „Просвета 1922” е самоуправляваща се, самостоятелна, културно-просветна организация в населеното място.

Чл. 2. Читалището е юридическо лице с нестопанска цел. В неговата дейност могат да участват всички граждани без ограничения на възраст и пол, политически и религиозни възгледи и етническо самосъзнание.

Чл. 3. Читалището се представлява заедно и поотделно както от председателя, така и от секретаря.

Чл. 4. Читалището поддържа и отношение на сътрудничество и координация с държавните и обществени органи и организации от различни нива, на които законите възлагат определени задължения в областта на културата.

**Втора глава**

**Цели и задачи**

Чл. 5. Целите на ч-ще „Просвета 1922” са да задоволява потребностите на гражданите, свързани с:

1. Развитие и обогатяване на културния живот, социална и образователна дейност
2. Запазване на обичаите и традициите на населението
3. Създаване на условия за общуване между хората, възпитаване и утвърждаване на националното самосъзнание
4. Осигуряване на достъп до информация
5. Възпитаване в дух на демократизъм, родолюбие и общочовешка нравственост

Чл. 6. Читалището осъществява своите цели и задачи чрез следните основни дейности:

1. Развитие и подпомагане на любителското художествено творчество
2. Уреждане и поддържане на библиотеката, заемната и читалнята
3. Предоставяне на компютърни и интернет услуги
4. Предоставяне на социални и информационни услуги
5. Разработване и реализиране на проектни предложения като партньор към оперативни програми за безвъзмездно финансиране от европейските фондове

Чл. 7. Читалището може да развива и допълнителна стопанска дейност, свързана с предмета на основната му дейност

Чл. 8. Читалището няма право да предоставя собственост или ползвано от него имущество възмездно или безвъзмездно:

1. За хазартни игри и нощни заведения
2. За постоянно ползване от политически партии и организации
3. На председателя, секретаря, членове на настоятелството и на членове на техните семейства

**Трета глава**

**Учредяване и членство**

Чл. 9. Читалището е създадено с учредителен протокол на 12 март 1922 г., регистрирано в регистъра за юридически лица с нестопанска цел в Софийския окръжен съд в регистър 5, том 7, стр. 50 по фирмено дело 1167 по описа за 1997 г.

1. Общото събрание приема допълненията и измененията на устава на читалището и избира негови органи. Уставът урежда:
* Наименование – НЧ „Просвета 1922”
* Седалище – село Живково
* Цели
* Органи на управление и контрол, техните правомощия, начини на избирането им
* Начин на приемане на членове и прекратяване на членството (устно и писмено с молба до председателя на читалището)
* Източници на финансиране

Чл. 10. Читалището придобива качеството на юридическо лице с вписването си в регистъра за организация с нестопанска цел

1. Наименование и седалище на читалището
2. Уставът
3. Имената на членовете на настоятелството и на проверителната комисия на читалището
4. Име и длъжност на лицето (лицата, представляващи лица)
5. Настъпилите промени в т. 1-4

Чл. 11. Дейността на читалището се прекратява по решение на общото събрание и неговите членове

Чл. 12. За вписване на читалището в регистъра на окръжния съд чрез писмено заявление от настоятелството

1. Протокол от общото събрание и покана за свикването му
2. Списък на присъстващите членове на общото събрание с подписите
3. Имената на членовете на настоятелството и проверителната комисия, адрес, лични данни, подписи (вписани в заявлението)
4. Свидетелства за съдимост на членовете на настоятелството и проверителната комисия
5. Декларации на членовете на настоятелството и проверителната комисия, че не са в роднински връзки по права и съребрена линия до четвърта връзка
6. Устава
7. Нотариално заверен образен от подписа на лицата (председател и секретар), представляващи читалището, и валиден печат на ч-щето

Чл. 13. Редовно събрание се свиква един път годишно като отчетно и на три години като отчетно-изборно

1. Извънредно събрание може да се свиква от настоятелството, проверителната комисия
2. Покана за събранието се изпраща на всеки член с право на глас в писмен вид и трябва да съдържа – дневния ред, датата и часа, мястото и др.

Чл. 14. Читалищното настоятелство в седемдневен срок от вписването на ч-щето в съдебния регистър подава заявление за вписване в публичния регистър към Министерството на културата

Чл. 15. В публичния регистър на народните читалища към Министерството на културата се вписват:

1. Наименование на ч-щето
2. Седалище на ч-щето
3. Името на лицата, което представлява ч-щето
4. ЕИК по булстат
5. Устава
6. Настъпилите промени по т. 1 – 6

Чл. 16. Членовете на читалището са индивидуални, колективни и почетни

Чл. 17. Индивидуалните членове са български граждани. Те биват действителни и спомагателни

1. Действителните членове са лица, навършили 18 години, които участват в дейността на читалището и имат право да избират и да бъдат избирани
2. Спомагателните членове са лица до 18 години, които нямат право да избират и да бъдат избирани. Те имат право на съвещателен глас

Чл. 18. Колективните членове съдействат за осъществяване целите на читалището, подпомагат дейностите, поддържането и обогатяването на материалната база и имат право на един глас в общото събрание. Колективните членове могат да бъдат:

1. Професионални организации
2. Стопански организации
3. Културно-просветни и любителски клубове
4. Кооперации и сдружения

Чл. 19. Почетни членове могат да бъдат български и чужди граждани с изключителни заслуги за ч-щето. Могат да избират и да бъдат избирани в ръководните органи на ч-щето

Чл. 20. Лицата, които даряват предмети и средства на стойност над 500 лв. се обявяват за Благодетели на ч-ще „Просвета 1922”. Те да бъдат избирани в ръководните органи на ч-щето

Чл. 21. Членовете на читалището са задължени да:

1. Спазват устава
2. Пазят и полагат грижи за обогатяване на читалищното имущество
3. Защитават престижа и интересите на читалището
4. Плащат определения от общото събрание членски внос

Чл. 22. Читалище „Просвета 1922” събира членски внос от своите членове в размер, приет от общото събрание на ч-щето

Чл. 23. Членовете на ч-щето имат право да участват в обсъждане на въпроси от дейността му да получават информация за работата на ръководните органи

Чл. 24. Членството в читалището може да се прекрати в следните случаи:

1. По молба на член на настоятелството (по собствено желание)
2. При грубо нарушаване на Устава, непристойно поведение, оронващо авторитета и името на ч-щето

Чл. 25. Прокурорът може да иска от Окръжния съд да отмени решение на Общото събрание, което противоречи на закона или на Устава в едномесечен срок от узнаване на решението, но не по-късно от 1 година от датата на решението

Чл. 26. Изпълнителен орган на ч-щето е Настоятелството, което се състои най-малко от трима членове, избрани за срок от три години. Същите да нямат роднински връзки по права и съребрена линия до четвърта степен

Чл. 27. Пълномощия и задължение на Настоятелството

1. Свиква Общото събрание
2. Осигурява изпълнението на решенията на общото събрание
3. Подготвя и внася в Общото събрание проект за бюджет на ч-щето и утвърждава щата му
4. Внася в Общото събрание отчета за дейността на ч-щето
5. Назначава секретаря на читалището и утвърждава длъжностната му характеристика
6. Настоятелството взема решение с мнозинство повече от половината от членовете си

Чл. 28. Председателят на ч-щето е член на Настоятелството и се избира от Общото събрание за срок от три години

Чл. 29. Правомощия и задължение на председателя

1. Организира дейността на читалището, съобразно ЗНЧ, Устава и решенията на Общото събрание
2. Представлява ч-щето
3. Свиква и ръководи заседанията на Настоятелството и председателства Общото събрание
4. Отчита дейността си пред Настоятелството
5. Сключва и прекратява трудовите договори със служителите съобразно бюджета на ч-щето и въз основа решение на Настоятелството

Чл. 30. Правомощия и задължения на секретаря на читалището

1. Организира изпълнението на решенията на Настоятелството, включително решенията за изпълнението на бюджета
2. Организира текущата основна и допълнителна дейност
3. Отговаря за работата на щатния и хонорувания персонал
4. Представлява ч-щето заедно и поотделно с председателя
5. Секретарят е щатен служител и се определя въз основа на решение на Настоятелството. Секретарят участва в работата на Настоятелството със съвещателен глас

Чл. 31. Проверителната комисия се състои най-малко от трима членове, избрани за срок от 3 години

1. Проверителната комисия осъществява контрол върху дейността на Настоятелството, председателя и секретаря по спазване на закона, Устава и решенията на Общото събрание
2. При констатиране нарушения проверителната комисия уведомява Общото събрание на ч-щето, а при данни за извършено престъпление, и органите на прокуратурата

Чл. 32. Не могат да бъдат избирани за членове на Настоятелството и на проверителната комисия (за председател и секретар) лица, които са осъждани на лишаване от свобода за умишлени престъпления от общ характер.

**Глава пета**

**Имущество и финансиране**

Чл. 33. Имуществото на читалището се състои от право на собственост и други вещни права, вземания, ценни книжа, други права и задължения

Чл. 34. Читалището набира средства от следните източници:

1. Членски внос
2. Културно-просветна и информационна дейност
3. Субсидия от държавния и общинския бюджет
4. Наеми от движими и недвижими имущества
5. Дарения и завещания
6. Други приходи

Чл. 35. При разпределението на предвидените от държавния и общинския бюджет средства в комисията по разпределението задължително присъства упълномощен председател на Настоятелството на ч-щето

Чл. 36. След утвърждаване на определената сума от държавния и общинския бюджет същата се предоставя на читалището за самостоятелно управление

Чл. 37. При недостиг на средства за ремонт и поддръжка на читалищните сгради и помещения се изискват допълнителни средства от общинския съвет

Чл. 38. Движими вещи могат да бъдат отчуждавани, залагани, бракувани или заменени с по-доброкачествени само по решение на Настоятелството

Чл.39. Недвижимото и движимо имущество, собственост на читалището, както и приходите от него не подлежат на принудително изпълнение освен за взимания, произтичащи от трудови правоотношения

Чл. 40. Читалищното Настоятелство изготвя отчета за дейността си, който се приема от Общото събрание и се представя в Общината

1. Отчетът за изразходваните от бюджета средства се представя в Общината

Чл. 41. Председателят на читалището ежегодно в срок до 10 ноември представя пред Кмета на Общината и общинския съвет предложения за своята дейност през следващата година

Чл. 42. Председателят на читалището ежегодно до 31 март пред Кмета на Общината и общинския съвет доклад за съответните читалищни дейности в изпълнение на програмата и за изразходваните от бюджета средства през предходната година

**Глава шеста**

**Прекратяване**

Чл. 43. Читалището може да бъде прекратено по решение на Общото събрание, вписано в регистъра на Окръжния съд. То може да бъде прекратено с ликвидация или по решение на Окръжния съд:

1. Дейността му противоречи на закона, Устава
2. Имуществото му не се използва според целите и предмета на дейността на ч-щето
3. Не е учредено по законовия ред
4. Обявено е в несъстоятелност

Чл. 44. Прекратяването на читалището по решение на Окръжния съд може да бъде постановено по искане на прокурора, направено самостоятелно или след подаден сигнал от Министерството на културата

Чл. 45. Прекратяване на ч-щето по искане на прокурора се вписва служебно

**Глава седма**

**Административно наказателни разпоредби**

Чл. 46. Председател или секретар на ч-щето, който предоставя имуществото в нарушение се наказва с глоба до 500 лв., с лишаване от право да заема изборна длъжност в ч-щето в срок от 5 години

Чл. 47. Председател или секретар, който не заяви вписване в регистъра на читалищата в срок, се наказва с глоба от 150 до 300 лв.

Чл. 48. Председател или секретар, който не представи доклад за изпълнението на читалищните дейности и изразходваните от бюджета средства пред Общината се наказва с глоба от 150 до 300 лв.

**Преходни и заключителни разпоредби**

§1. Читалище „Просвета 1922” се регистрира по закона за НЗНЧ обн. ДВ, бр. 42 от 05.06.2009 г., като се предоставя:

1. Протокол от Общото събрание, свикано след влизане на закона в сила
2. Устав
3. Нотариално заверен образен от подписа на лицата (лицата), представляващи читалището, и валиден печат на ч-щето
4. Списък на членовете от Общото събрание, гласували и приели Устава

§2. Празници на ч-щето са 24 май – Ден на славянската писменост и култура; 1 ноември – Ден на народните будители

§3. Читалище „Просвета 1922” – с. Живково има кръгъл печат с надпис в окръжност: *Народно читалище „Просвета 1922” – с. Живково*, в средата на окръжността е разтворена книга, под която е годината на учредяване на читалището – 1922

**Председател на ЧН на НЧ „Просвета 1922”:**

**/Татяна Кирилова/**